নড়াইল প্রতিনিধি, ১৩ জুলাই (বাংলার চোখ)  নড়াইলের কালিয়া উপজেলা প্রেসক্লাব সভাপতি সাংবাদিক মশিউল হক মিঠু ও তার স্ত্রী রিনা খানমের ওপর বোমা হামলার ঘটনায় জড়িতদের গ্রেফতার ও শাস্তির দাবিতে মানববন্ধন কর্মসূচি অনুষ্ঠিত হয়েছে। গতকাল বুধবার (১৩ জুলাই) দুপুরে আদালত চত্বরে এ মানববন্ধন কর্মসূচি পালিত হয়। নড়াইল প্রেসক্লাবের উদ্যোগে অনুষ্ঠিত মানববন্ধনে সাংবাদিক, আইনজীবি সহ সর্বস্তরের জনসাধারন অংশ নেন । মানববন্ধন চলাকালে বক্তব্য রাখেন জেলা আওয়ামী সহসভাপতি শেখ আব্দুস সবুর, বারের সাবেক সভাপতি অ্যাডভোকেট আকিকুর রহমান, বি এন পি নেতা অ্যাডভোকেট সামসুদ্দাহার , অ্যাডভোকেট ইমদাদুল হক, প্রেসক্লাব সভাপতি আলমগীর সিদ্দিকী, সাংবাদিক সাইফুল ইসলাম তুহিন প্রমুখ । বক্তারা নির্ভিক সাংবাদিকের কলমকে থামানোর জন্য এহেন নৃশংস ঘটনার তীব্র নিন্দা জানিয়ে দোষীদের দ্রুত গ্রেফতার ও শান্তির দাবী করেন । মানববন্ধন কর্মসূচী শেষে এ ঘটনার জন্য দায়ী সন্ত্রাসীদের দ্রুত বিচার ও শাস্তির দাবী জানিয়ে নড়াইলের জেলা প্রশাসকের মাধ্যমে তথ্যমন্ত্রী বরাবর স্মারকলিপি প্রদান করা হয় । গত ১০ জুলাই রাত আড়াইটার দিকে কালিয়া উপজেলা প্রেসক্লাব সভাপতি ও দৈনিক সমকালের কালিয়া প্রতিনিধি মশিউল হক মিঠুকে কলাবাড়িয়ায় নিজ বাড়িতে ঘুমিয়ে থাকা অবস্থায় সন্ত্রাসীরা জানালা দিয়ে বোমা নিক্ষেপ করে। এ ঘটনায় সাংবাদিক মিঠুর ডান হাত ও বুকে গুরুতর আহত হন। তার হাতের কবজি প্রায় বিচ্ছিন্ন হয়ে গেছে এবং বুকের বিভিন্ন স্থানে অসংখ্য স্পিxadন্টার ঢুকে রয়েছে। এ সময় পাশে থাকা তার স্ত্রী রিনা খানমের মাথায়ও শক্তিশালী বোমার স্পিxadন্টারের আঘাত লাগে। বর্তমানে তারা ঢাকায় চিকিৎসাধীন রয়েছেন। চিকিৎসকেরা জানিয়েছেন, এখনো তারা আশংকামুক্ত নন।